== Konstruktion ==
Endura-DE-motoren havde [[støbejern]]sblok og -[[cylinder (motordel)|cylinderhoved]] med [[indirekte indsprøjtning]], hvilket betød at der var indbygget et [[hvirvelkammerindsprøjtning|hvirvelkammer]] i cylinderhovedet. Motoren brugte [[aluminium]] til visse andre komponenter for at minimere vægten af motoren. Motoren havde enkelt overliggende [[knastaksel]] og 8 [[ventil]]er. Knastakslen blev trukket af en [[tandrem]] drevet fra [[krumtapaksel|krumtapakslen]], ligesom [[indsprøjtningspumpe]]n blev drevet af en anden tandrem fra knastakslen. Indsprøjtningspumpen er af fordelertypen, og normalt af mærket [[Lucas Industries|Lucas]] CAV.
Teknologi